Rīgas iela (Jūrmala)
Šis raksts ir par ielu Jūrmalā. Par citām jēdziena Rīgas iela nozīmēm skatīt nozīmju atdalīšanas lapu. Rīgas iela ir iela Jūrmalā, kas savieno Majoru, Dzintaru un Bulduru apkaimes. Rīgas iela sākas pie dzelzceļa un beidzas krustojumā ar Vienības prospektu un Saldus ielu. Kopējais ielas garums ir 5100 metri, tā ir klāta ar asfalta segumu. Starp viaduktu pār dzelzceļu un Pērkonu ielu Rīgas iela ir maģistrālā iela, kas ved cauri Jūrmalai, kur satiksmes kustība norit četrās joslās. Šeit iela ved pa mežu. Lielākajā daļā ielas ir savrupmāju un vasarnīcu apbūve un satiksme organizēta divās joslās. Rīgas ielā 1 atrodas Majoru sporta laukums, bet Rīgas ielā 3 — Majoru vidusskola.